**PRIENŲ MENO MOKYKLOS**

**2024 METŲ VEIKLOS ATASKAITA**

Prienų meno mokykla – Kauno g. 2 C, LT-59147, Prienai, tel./faks. (+370 319 52979) el. p. [rastine@menas.prienai.lm.lt](mailto:rastine@menas.prienai.lm.lt); [https://prienumm.lt](https://prienumm.lt/) Mokykla įsteigta – 1965 m. birželio 1 d. Nuo 1997 m. pavadinta Prienų meno mokykla.

Prienų meno mokykla (toliau – mokykla) – formalųjį švietimą papildančio ugdymo (toliau – FŠPU) ir neformaliojo švietimo (toliau – NŠ) mokykla, teikianti vaikų ir suaugusiųjų meninį bei muzikinį ugdymą pagal ilgalaikes ir kryptingas neformaliojo švietimo programas. Mokykloje įgyvendinamos 7 metų muzikinio ugdymo ir 7 metų dailės ugdymo FŠPU programos. Mokykloje veikia 6 meninio ugdymo skyriai: 5 muzikiniai (fortepijono, akordeono, liaudies ir pučiamųjų instrumentų, styginių instrumentų, chorinio dainavimo) ir dailės. Šiuose skyriuose vykdomos 28 FŠPU programos. Muzikavimo pamokos individualizuojamos kiekvienam mokiniui, pagal jo amžių ir gebėjimus. Taip pat teikiamos NŠ meninio ugdymo paslaugos muzikiniuose ir dailės skyriuose: ankstyvojo amžiaus meninis ugdymas, išplėstinis, mėgėjų (vaikų ir suaugusių) meninis ugdymas. Viso vykdoma 31 įvairių muzikinių dalykų ir dailės NŠ programa. Mokiniams sudarytos sąlygos lankyti mokomuosius kolektyvus: jaunių ir jaunučių chorus, kanklių ansamblį, akordeonistų ansamblį, smuikininkų ansamblį, styginių instrumentų ansamblį, vokalinį ansamblį ir kitus įvairios mažesnės sudėties ansamblius. Mokinių skaičius pastaruosius trejus metus mokykloje nežymiai didėja.

1 pav. Prienų meno mokyklos mokinių skaičiaus pokytis 2022–2024 metais

Mokykloje ir Jiezno bei Veiverių Antano Kučingio filialuose dirba 41 mokytojas. Jie yra įgiję įvairias kvalifikacines kategorijas (1 ekspertas, 11 metodininkų, 22 vyresnieji mokytojai ir 7 mokytojai). Mokykloje dirba 17 etatinių darbuotojų (viso skirta 12,0 etato): direktorė (1etatas), dvi filialų koordinatorės (1 etatas), ūkvedė (1 etatas), vyresnioji buhalterė (1 etatas), buhalterė (0,5 etato), raštinės administratorė (1 etatas), kompiuterininkas (0,5 etato), bibliotekininkė (0,25 etato) instrumentų derintojas (1 etatas), trys valytojos (2,25 etato), budėtoja (0,75 etato), keturi darbininkai (1,75 etato). Iš viso mokykloje dirba 57 darbuotojai.

**STRATEGINIŲ VEIKLOS TIKSLŲ ĮGYVENDINIMAS**

2024 m. mokyklos veikla grindžiama Prienų meno mokyklos nuostatais, patvirtintais Prienų r. savivaldybės tarybos 2024 m. vasario 29 d sprendimu Nr. T3-48, 2022-2024 m. Strateginiu planu, patvirtintu Prienų r. savivaldybės administracijos direktoriaus 2022 m. birželio 7 d. įsakymu Nr. V1-16, taip pat Mokyklos 2023–2024 m. m. veiklos planu, patvirtintu Prienų meno mokyklos 2023 m. rugsėjo 1 d. įsakymu Nr. (1.3.)V1-20 bei Mokyklos 2024–2025 m. m. veiklos planu, patvirtintu Prienų meno mokyklos 2024 m. rugsėjo 2 d. įsakymu Nr.(1.3)V1-18.

2024 m. buvo siekiama toliau įgyvendinti Prienų meno mokyklos 2021–2024 metų strateginio plano (toliau – Strateginis planas) tikslus:

– Tobulinti ugdymo kokybę, siekiant besimokančiojo asmeninės pažangos;

– Plėtoti muzikinę švietėjišką veiklą, ugdant bendruomeniškumą.

Šių tikslų įgyvendinimo priemonės detalizuotos Mokyklos 2023–2024 mokslo metų ir 2024–2025 mokslo metų veiklos planuose, kuriuose daug dėmesio buvo skiriama ugdymo proceso gerinimo organizavimui, ugdytinių individualių gebėjimų realizavimui bei kiekvieno mokinio asmeninei pažangai pasiekti.

Įgyvendintas veiklos plano tikslas ***1.1.* Mokyklos administracijos, mokytojų bei tėvų bendradarbiavimo plėtra tobulinant ugdymo procesą.**

Siekiant aktyvesnio mokinių tėvų įsitraukimo į ugdymo proceso organizavimą, ugdymo(si) eigą ir pažangą buvo parengtas ir Prienų meno mokyklos direktorės 2024 m. gruodžio 30 d. įsakymu Nr. (1.3.)V1-40 patvirtintas Prienų meno mokyklos mokinių tėvų (globėjų/rūpintojų) informavimo ir švietimo tvarkos aprašas.

Išanalizuoti pusmečių ir metinių įvertinimų rodikliai. Mokymosi pažangos vertinimo rodiklis mokyklos muzikiniuose skyriuose (su filialais) – 9,5 balo (rodiklis lyginant su praėjusiais metais nepakito), dailės skyriuje – 9,2 balo. Atliktas giluminis 2023-2024 mokslo metų mokyklos veiklos kokybės „Ugdymo pasiekimų ir pažangos srities“ įsivertinimas. Įsivertinimą vykdė mokyklų veiklos kokybės įsivertinimo darbo grupė patvirtinta direktorės įsakymu 2023 m. rugsėjo1 d. Nr.(1.3.)V1-24. Įsivertinimo apklausoje dalyvavo mokiniai (82 %), tėvai (32 %), mokytojai (100%). Lyginant su ankstesniais metais tai yra didesnė anketas užpildžiusių bendruomenės narių dalis. Išanalizavus anketų duomenis nustatyti Prienų meno mokyklos veiklos stiprieji (*Kryptingas mokinių pasiekimų vertinimo ir refleksijos stiprinimas pamokoje)*

bei tobulintini (*Ugdytinių asmenybės ir akademinės pažangos skatinimas per aktyvų savivertės ugdymą)* aspektai Giluminio veiklos kokybės įsivertinimo išvados aptartos ir pristatytos Mokytojų tarybos posėdyje 2024 m. birželio 13 d. protokolas Nr.(1.5)V3-2. Duomenys panaudoti ugdymo proceso planavimui, veiklos kokybės gerinimui. 2024–2025 mokslo metams veiklos kokybės giluminiam įsivertinimui pasirinkta Ugdymo(si) aplinkos sritis.

Siekiant modernizuoti mokyklos ugdymo(si) aplinką 2024 m. įsigyta interaktyvi lenta, kuri naudojama solfedžio kabinete. Pamokos tapo aktyviau lankomos, kokybiškesnio turinio. Tėveliai mano, kad jų vaikams labiau patinka mokytis ir solfedis mokykloje tapo „įdomus“. Ši priemonė padėjo integruoti informacines technologijas, padidino mokymosi tempą ir gylį, išplėtė mokytojo didaktinių metodų arsenalą, pagerino mokinių motyvaciją, kūrybiškumą ir džiugesį ugdymo procese. Įsigyti du konferenciniai ekranai patalpinti mokyklos salėje ir dailės kabinete. Pagerėjo kvalifikacijos tobulinimo seminarų, konferencijų, mokinių koncertų, pamokų ir kitų renginių organizavimo ir pravedimo kokybė. Mokymosi bei darbo aplinka tapo saugesnė ir jaukesnė.

Kitas įgyvendintas veiklos plano tikslas ***1.2.* Palankaus mokyklos įvaizdžio bei viešųjų ryšių formavimas ir puoselėjimas**

Informuojant visuomenę apie mokyklos veiklą ir išskirtinumą sukurtas naujas mokyklos elektroninės svetainės tinklapis [*https://prienumm.lt*](https://prienumm.lt/). Jame viešinama informacija apie svarbiausius mokyklos renginius, vykdomus projektus bei naujas iniciatyvas. Informacija atvira ir prieinama visiems, todėl atsirado naujos bendradarbiavimo galimybės. Informacija apie konkursus, koncertus, parodas, festivalius bei kitus mokyklos renginius, laimėjimus, rezultatus talpinama ir Facebook paskyroje *https://www.facebook.com/profile.php?id=100009544569985.*

Mokykla reprezentuoja savo veiklą tarptautiniuose, šalies, rajono ir mokyklos renginiuose. Aktyvaus mokytojų darbo ir iniciatyvumo dėka mokykloje sudarytos galimybės mokiniams ne tik mokytis, bet ir dalyvauti įvairių lygių konkursuose, festivaliuose, koncertuose, projektuose bei parodose taip siekiant nuolatinio asmeninio tobulėjimo.

2 pav. Prienų meno mokyklos mokinių dalyvavimas renginiuose 2022–2024 metais.

Gabiausi ir labiausiai motyvuoti mokyklos muzikinių bei dailės skyrių mokiniai sėkmingai dalyvavo tarptautiniuose festivaliuose bei konkursuose, kurie organizuoti Vokietijoje (Drezdene), Austrijoje (Vienoje), Kazachstane, Latvijoje (Koknese, Marupėje) Prancūzijoje (Lione, Paryžiuje), Čekijoje (Lidice, Prahoje), Italijoje (Rimini) bei Lietuvoje. Daugelis šiuose renginiuose dalyvavusių mokinių tapo diplomantais arba laureatais.

2024 m. Prienų meno mokyklos mokiniai aktyviai ir sėkmingai dalyvavo respublikiniuose ir tarptautiniuose konkursuose: tarptautiniuose konkursuose laureatais tapo 31 mokinys (2023 m. buvo 33; 2022 m. – 34); respublikiniuose konkursuose laureatais ir diplomantais tapo 72 mokiniai (2023 m. buvo 77, 2022 m. – 42). Lyginant su 2023 m., 2024 m. tarptautinių ir respublikinių konkursų laureatų skaičius išliko toks pat.

3 pav. Prienų meno mokyklos laureatų ir diplomantų skaičius 2022–2024 metais.

Mokyklos direktorės 2024-06-26 Nr. (1.17) V5-63 įsakymu šimtmečio Dainų šventėje „Kad giria žaliuotų“ dalyvavo du kolektyvai – Jaunių choras ir Kanklininkų ansamblis. Dalyviams pasiūta 25 komplektai stilizuotų tautinių rūbų. Mokiniams ir visai mokyklos bendruomenei tai džiugus ir motyvuojantis pasiekimas. Mokyklos kolektyvai dalyvavo ir Prienų krašto šventėje, Prienų rajono Kaziuko mugėje. Palaikoma aktyvi socialinė partnerystė su kitomis rajono institucijomis, aktyviai koncertuojama. Mokyklos bendruomenė organizavo 48 renginius, eksponuotos dailės klasės mokinių tapybos darbų parodos 2, inicijuoti 8 projektai.

Bendradarbiaujant su TŪM bendrojo ugdymo mokyklomis aktyviai įsitraukėme į „Tūkstantmečio mokyklos I“ Nr.(9.27Mr)D1-425 projekto veiklas. Parengtas integruotų dailės, muzikos bei lietuvių ir anglų kalbų pamokų ciklas, prieinamas visiems rajono mokiniams.

Įgyvendinant plano tikslą buvo tobulinamos mokytojų kompetencijos. Įgyvendintas kvalifikacijos tobulinimo programos „Ugdymo(si) motyvacija muzikos / meno mokykloje. Lūkesčiai, galimybės, sėkmės“ modulis "Kaip tapti matomiems ir pelnyti puikią reputaciją visuomenėje". Išsiaiškintas ir visiems vienodai suprantamas mokyklos įvaizdis, galimybės viešinti mokyklos veiklą, pelnyti aukštesnę reputaciją. Pagal savo poreikius mokytojai dalyvavo 58 seminaruose, 6 konferencijose, tobulino kompetencijas ir praktinius gebėjimus stebėdami ir vesdami atviras pamokas (15), skaitydami pranešimus (11).

Prienų meno mokyklos „Mokymosi kokybės ir aplinkos užtikrinimo“ programos 2024 m. IV ketv. asignavimų planas 1.115.300,00 Eur. Gauta asignavimų 1.115.033,49 Eur. Panaudota asignavimų 1.115.033,49 Eur. Mokėtinų ir gautinų sumų įsiskolinimo 2024 m. gruodžio 31 d., kurių mokėjimo terminas pradelstas, nėra. 2024 m. gruodžio 31 d. einamosios banko sąskaitos likutis 0,00 Eur. Biudžetinių pajamų sąskaitos likutis 4.500,40 Eur. Iš kitų šaltinių 2.480,49 Eur: iš jų 1,2% paramos lėšos 2.289,59 Eur ir konkurso „Nuotaikos“ 190,90 Eur. Materialiojo ir nematerialiojo turto įsigijimui buvo skirta 15300,00 Eur, panaudota 15300,00 Eur. Įsigyta ilgalaikio turto: saksofonai 2 vnt. (2200 Eur), interaktyvusis ekranas 1 vnt. (2000 Eur), akordeonai “Skandali“ 5 vnt. ( 5500 Eur), pianinas 1 vnt. (800 Eur), elektrinė gitara su dėklu 1 vnt. (500 Eur), kompiuteriai 2 vnt. (2000 Eur), naujos interneto svetainės sukūrimas – 1750 Eur, dauginimo aparatas Konika Minolta Bizhub – 1 vnt. (1420 Eur). Prekių ir paslaugų įsigijimui buvo skirta 16900,00 Eur, panaudota 16900,00 Eur. Įsigyta trumpalaikio turto; stendas sienelė su mokyklos logotipu 1 vnt. (200 Eur), suoliukai prie pianino 8 vnt. (1136 Eur), stilizuoti tautiniai rūbai 25 kompl. (2300 Eur), skaneris Epson Work Forse 1 vnt. (250 Eur), lietaus varpeliai 1 kompl. (100 Eur) ir kitos ugdomajai veiklai skirtos priemonės. Mokytojų kvalifikacijai tobulinti 2024 m. buvo skirta 2000 Eur, panaudota – 2000 Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_